ยอมรับความรู้สึกของคุณ
คุณอยากจะให้เขา หรือเธอ “เปลี่ยน” ตัวเองเพื่อคุณไหม? ถ้าใช่ แฟนของคุณก็สามารถที่จะต้องการให้คุณเปลี่ยนตัวเองเพื่อเขาได้เช่นกัน อีกอย่างที่คุณสามารถลองได้คือ คุณต้องยอมรับอะไรก็ตามที่คุณอยากให้เขาเปลี่ยนให้ได้ พูดออกมาเลยว่า: “ฉันยอมรับว่า เขา/เธอ เป็นคนเฉื่อยชา” จากนั้นให้ถามตัวคุณเองว่า ความสัมพันธ์ของคุณดีพอที่จะทำให้คุณไม่สนใจเรื่องนั้นได้ไหม? ถ้าได้ ให้ลองยอมรับและอยู่กับสิ่งที่แฟนของคุณเป็น ดีกว่าที่จะพยายามไปเปลี่ยนเขา  ถ้ามันเป็นเรื่องใหญ่หรือเป็นเรื่องที่รบกวนใจที่คุณไม่สามารถมองข้ามมันไปได้ แล้วคนๆ นั้นไม่ยอมเปลี่ยน มันอาจจะถึงเวลาที่ต้องจบความสัมพันธ์นั้นแล้ว บางทีคุณและแฟนของคุณอาจจะมาจากต่างศาสนากัน หากแฟนของคุณไม่ต้องการที่จะเปลี่ยน ซึ่งคุณก็ไม่ต้องการเช่นกัน แต่ศาสนาเป็นเรื่องที่สำคัญต่อคุณมาก ถ้าเช่นนั้นแล้วนี่อาจจะเป็นตัวที่ทำให้คุณต้องเลิกกันจริงๆ คุณอาจจะอยากเลิกแค่เพียงเพราะคุณไม่ต้องการพบกับปัญหาบางอย่างในตัวคุณเอง เช่นความไม่มั่นคง หรือความกลัวที่จะถูกทิ้ง แต่แน่นอนว่าสิ่งเหล่านั้นย่อมเกิดขึ้นกับทุกๆ ความสัมพันธ์ ยกตัวอย่างเช่น คุณอาจจะเคยถูกนอกใจมาก่อน คุณจึงอยากจะเลิกกับคนๆ นี้ก่อนที่คุณจะรู้สึกผูกพันมากเกิดไป และรู้สึกอ่อนไหว กลัวที่จะต้องถูกทำร้ายอย่างแรงอีกครั้ง นั่นไม่ใช่เหตุผลที่ดีในการบอกเลิกสักเท่าไหร่ คุณจะต้องกล้าที่จะเผชิญหน้ากับความกลัวของคุณ ไม่ใช่วิ่งหนีจากมันอย่างเดียว  ถ้าหากคุณคิดว่าตัวคุณเองที่เป็นปัญหา ให้ลองคุยกับแฟนของคุณเกี่ยวกับเรื่องนั้นๆ และดูว่าคุณทั้งคู่จะสามารถหาวิธีผ่านพ้นมันไปด้วยกันได้ไหม ถ้าหากคุณเป็นคนที่ใจอ่อนที่ชินกับการตามใจคนอื่นๆ บางทีแล้วลึกๆ ในใจคุณอาจจะรู้ว่า คุณไม่ต้องการความสัมพันธ์นี้ แต่คุณกลัวที่จะต้องบอกเลิกกับเขา อย่างไรก็ตามคุณต้องคิดว่า คุณไม่ได้ช่วยเหลือคนๆ นี้อยู่ด้วยการอยู่กับเขาเพียงเพราะความสงสาร อ่านวิธีการหยุดเป็นคนเอาใจคนอื่น อาจจะช่วยคุณได้  ถ้าคุณรู้ว่าความสัมพันธ์นี้ไม่ได้มีอนาคตจริงๆ สำหรับคุณ การจบความสัมพันธ์ให้เร็วที่สุดจะเป็นสิ่งที่ดีที่สุดสำหรับแฟนของคุณ เพราะจะทำให้เขา/เธอได้มีเวลาในการรักษาใจและมีโอกาสในการหาความสัมพันธ์ที่เหมาะสมกว่าในอนาคต แม้ว่ามันจะเป็นสิ่งที่ดีในการจบความสัมพันธ์ในช่วงเวลาที่เหมาะ แต่อย่าฝืนทนเลื่อนมันไปเรื่อยๆ เพราะวันเกิด วันแต่งงาน วันวาเลนไทน์ คริสมาสกับครอบครัวของคุณ หรืออีกล้านเหตุผลที่ทำให้มัน “ไม่สะดวก” ที่จะบอกเลิก เพราะมันจะเป็นเช่นนี้ไปเรื่อยๆ และจะไม่มีเวลาไหนที่เหมาะกับการบอกเลิกเลย (แม้ว่าแน่นอนว่าบางช่วงก็อาจจะดีกว่าช่วงอื่นๆ ) คุณกลัวที่จะต้องเป็นโสดหรือเปล่า? อีกเหตุผลหนึ่งที่บางครั้งคนเราไม่อยากจะบอกเลิกเป็นเพราะพวกเขาไม่ต้องการอยู่คนเดียว แต่การอยู่กับใครสักคนในฐานะ “ตัวแทนรักษาที่” ก็ไม่ยุติธรรมกับเขาเช่นกัน รวมถึงไม่ยุติธรรมสำหรับตัวคุณเองด้วย เพราะคุณเองก็ไม่สามารถที่จะพัฒนาหรือหาใครที่เหมาะสมใหม่ได้เท่ากับตอนที่คุณอยู่ตัวคนเดียว อ่านวิธีการมีความสุขกับการเป็นโสด และวิธีมองโลกในแง่ดีในการให้กำลังใจ หรือบางทีพวกเขาก็อาจจะไม่ได้รักคุณมากขนาดนั้น ไม่มีใครรู้แน่นอนว่าทำไมเราถึงชอบหรือรักคนเหล่านั้น บางครั้งเราอาจจะแค่ต่อกันไม่ติด หรือบางทีคนหนึ่งรู้สึกกับอีกฝ่ายมาก แต่อีกฝ่ายกลับไม่ได้รู้สึกเท่ากัน มันก็เกิดขึ้นได้ และมันก็เจ็บ แต่มันก็ไม่ใช่ความผิดของใคร ความหลงใหล ความรักเป็นเรื่องที่บังคับกันไม่ได้ คุณอาจจะรักหัวปักหัวปำในตอนนั้น แต่นั่นก็ผ่านมานานเท่าไหร่แล้วล่ะ? ยิ่งคุณยอมรับความรู้สึกคุณเร็วเท่าไหร่ คุณก็ยิ่งจัดการกับมันได้เร็วเท่านั้น ใช้เวลานั่งคนเดียว หลับตา มีสมาธิกับลมหายใจ แม้ว่านี่อาจจะไม่ได้ทำให้คุณเข้าใจหรือตัดสินใจได้ทันทีว่าคุณควรจะทำอย่างไรกับความสัมพันธ์ของคุณต่อไป แต่มันจะช่วยให้คุณมีสมาธิ และเข้าถึงความคิดของคุณได้ดีขึ้น คุณอาจจะยุ่งอยู่กับความกลัว ตื่นตระหนกมากเกินไปจนไม่มีเวลานั่งเฉยๆ และฟังสิ่งที่ร่างกายและจิตใจของคุณกำลังบอกคุณอยู่จริงๆ นี่เป็นสิ่งที่สำคัญ ถ้าหากที่ทำงานคุณ หรือกลุ่มเพื่อนของคุณกำลังจะจัดงานกัน คุณรู้สึกตื่นเต้นอยากจะพาคนสำคัญของคุณไปด้วยเพราะคุณรู้ว่าเขา หรือเธอนั้นเจ๋งแค่ไหน หรือคุณจะหาข้ออ้างไม่พาเขาไปเพราะคุณไม่ชอบที่จะพาเขาหรือเธอออกงานสังคม?  แน่นอนว่า บางคนอาจจะเขินอายมากกว่าคนอื่น และบางโอกาสมันก็สนุกกว่าที่จะไม่พาแฟนของคุณไปด้วย แต่โดยปกติแล้ว คุณควรจะภูมิใจกับคนที่คุณอยู่ด้วย และรู้สึกตื่นเต้นที่จะพาเขาไปโชว์ตัว ถ้าหากคุณไม่รู้สึกมีความสุขกับการให้คนเห็นคุณอยู่กับคนๆ นั้นแล้วล่ะก็ คุณจะมีความสุขกับความสัมพันธ์นี้ได้อย่างไร?
ลองนึกดูว่า มีอะไรที่คุณกำลังฝืนใจเพื่อยอมรับในตัวแฟนของคุณอยู่หรือเปล่า. ลองมองตัวคุณเอง. ลองดูว่าที่คุณยังคบกันอยู่นั้นเป็นเพียงเพราะคุณไม่ต้องการทำร้ายความรู้สึกของแฟนคุณหรือไม่. ลองคิดดูว่าคุณยังคบกันอยู่เพียงเพราะคุณไม่อยากที่จะอยู่คนเดียวหรือไม่. ยอมรับว่าบางทีคุณอาจจะไม่ได้รักแฟนของคุณมากขนาดนั้นอีกแล้ว. ทำสมาธิ. ลองดูว่าคุณรู้สึกอายหรือเปล่าที่จะพาแฟนของคุณไปไหนมาไหนด้วย.
https://www.wikihow.com/Know-When-to-Break-Up
Acknowledging Your Feelings